Source: https://www.istp.sk/spytajte-sa-nas?aktualna=816
Timestamp: 2020-07-12 03:51:31+00:00

Document:
Školstvo 12. 10. 2010 09:21:25
Dobrý deň, moja otázka bude ohľadom mojej kvalifikácie, dole Vám uvádzam postup jednotlivých štúdii, ospravedlňujem sa za rozsiahlosť príspevku:
1. študijný odbor vychovávateľstvo Bc. (štátnice: pedagogika, psychológia pre vychovávateľov, metodiky výchovných predmetov)
2. študijný odbor pedagogika v študijnom programe sociálna pedagogika Mgr. - nadväzuje na odbor vychovávateľstvo (štátnice: sociálna pedagogika) – prečo v novom zákone nie je táto kvalifikácia presne stanovená pre vychovávateľstvo s vysokoškolským vzdelaním II. stupňa, mnoho zo spolužiačok je stále v 9. PT
3. doplnenie pedagogickej spôsobilosti - na vyučovanie predmetov, ktorých obsah nadväzuje na absolvovaný študijný program a vykonané štátne záverečné skúšky
– nie je mi celkom jasné, čo v tomto prípade môžem na SŠ učiť?
4. kvalifikačné vzdelávanie v študijnom odbore špeciálna pedagogika pre učiteľov v špecializácii pedagogika mentálne postihnutých na UK PF (ukončené v septembri 2010)
(štátne skúsky boli z predmetov: špeciálna pedagogika, pedagogika mentálne postihnutých, špeciálne metodiky všetkých predmetov ŠZŠ, špeciálnopedagogická diagnostika a prognostika)
Po ukončení posledného štúdia podľa nášho personalného oddelenia nie som kvalifikovaná pre učiteľstvo v našej ŠZŠ pre mentálne postihnutých (pracujem tu 4 roky) z odôvodnením, že moje DPŠ je pre stredné školy a nemám žiadnu aprobáciu.
Ako je to možné, ako sa môžem proti tomuto „rozsudku“ brániť, nechali ma v PT 9, podľa môjho názoru by som mala byť plne kvalifikovaná a v 10 PT a po 5 rokoch by mi mala byť uznaná aj I. atestácia, keďže išlo o kvalifikačnú skúku. Môžete mi pomôcť, ktoré znenie zákonu sa na mňa presne vzťahuje?
Ešte raz sa ospravedlňujem za rozsiahlosť príspevku a ďakujem veľmi pekne za odpovede.
12. 10. 2010 13:37:37
Príjemný dobrý deň pani Kacvinská,
Nie je dôvod sa ospravedlňovať za rozsiahlosť príspevku, veľmi radi sa Vám pokúsime odpovedať na Vašu otázku. Len by som ešte potreboval vedieť, či učíte na prvom alebo druhom stupni základnej školy v triedach a školách pre žiakov so zdravotným znevýhodnením.
12. 10. 2010 16:53:46
Učím na I.stupni ŠZŠ, ešte upresním, že som ukončila študijný odbor špeciálnej pedagogiky pre 1. až 9. ročník ŠZŠ, čo je uvedené aj na diplome, ďakujem
13. 10. 2010 14:34:05
Je potrebné vychádzať z vyhlášky MŠ SR č. 437/2009 Z.z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov (vyhláška bola už dvakrát novelizovaná – 170/2010 Z.z. a 366/2010 Z.z.) a zákona č. 317/2009 Z.z. o pedagogických zamestnancoch a odborných zamestnancoch a o zmene a doplnení niektorých zákonov.
V prípade, že máte absolvovaný odbor špeciálna pedagogika pre 1. až 9. ročník ŠZŠ, ktorým ste získali vysokoškolské vzdelanie II. stupňa, tak spĺňate kvalifikačný predpoklad pre učiteľa prvého stupňa základnej školy v triedach a školách pre žiakov so zdravotným znevýhodnením podľa časti IV. písm. A ods. 1 vyhlášky č. 437/2009 Z.z.
Zákon č. 317/2009 Z.z. v § 61 (prechodné ustanovenia) v odseku 7 uvádza: „Pedagogický zamestnanec, ktorý má najmenej päť rokov pedagogickej praxe a vykonal I. kvalifikačnú skúšku alebo získal jej náhradu podľa doterajších predpisov, sa od 1. novembra 2009 považuje za pedagogického zamestnanca s prvou atestáciou v súlade s § 49 ods. 7. Atestácia je bližšie popísaná v § 49 až 51 uvedeného zákona.
Odporúčam Vám spýtať sa Vášho personálneho oddelenia, podľa ktorého právneho predpisu postupuje, ak Vás zaraďuje do platovej triedy 9. Podľa hore uvedeného súhlasím s Vami, že nepatríte do platovej triedy 9. V prípade ďalších otázok nás, prosím, neváhajte opäť kontaktovať.
Špeciálny pedagóg - pokračovanie
Lenka Župinová
Školstvo 11. 10. 2010 19:45:02
Vážený pán Hudec,
veľmi pekne ďakujem za Vašu odpoveď. Váš názor zdieľa aj moja riaditeľka školy. Avšak...
Na základe vyjadrenia pracovníčky z MŠ vraj patrím do 9. platovej triedy bez zaradenia do kariérového stupňa!
Dôvod citujem: Zamestnankyňa podmienky určené na výkon odbornej činnosti špeciálneho pedagóga v CŠPP uvedené v prílohe II. druhý diel časť II. pís. A bod 8 vyhlášky č. 366/2010 Z. z. nespĺňa.
Konkrétne uvádza, že sa v mojom prípade vyžaduje aj splnenie osobitej kvalifikačnej požiadavky - najmenej 5 rokov praxe v oblasti.. Prax je podmienkou, pretože napriek tomu, že mám absolvované rozširujúce štúdium špeciálnej pedagogiky (poradenstvo), opäť citujem, rozširujúce štúdium nie je štúdiom, ktorým absolvent získava vysokoškolské vzdelanie druhého stupňa. Mám ukončené učiteľstvo všeobecnovzdelávacích predmetov NV a EV a rozširujúcim štúdiom špeciálnej pedagogiky som si vraj len rozšírila svoje pôvodne získané vysokoškolské vzdelanie druhého stupňa.
Zamotané, však?
Teraz je jasné, prečo som v prvej formulácii otázky uviedla aj spôsobilosť, ktorú mám na vysvedčení z PF UK.
Pýtam sa, hádam oprávnene, nie je získaná spôsobilosť prázdnou frázou, ak MŠ SR aj v prípade absolvovania rozširujúceho vzdelania špeciálnej pedagogiky práve pre poradenskú činnosť (6 štátnych skúšok!) vyžaduje aj 5-ročnú prax ?!
Vážený pán Hudec, napriek spletitosti problému Vás prosím o Váš názor.
S vďakou Župinová L.
12. 10. 2010 07:30:18
Príjemný dobrý deň pani Župinová,
Z Vášho pôvodného príspevku som zle usúdil, že špeciálnu pedagogiku – poradenstvo ste absolvovali ako rozširujúce pedagogické štúdium a vysokoškolské vzdelanie druhého stupňa ste získali absolvovaním odboru učiteľstvo všeobecnovzdelávacích predmetov NV a EV. V tomto prípade spĺňate kvalifikačný predpoklad pre špeciálneho pedagóga podľa časti II. písm A. ods. 8 vyhlášky č. 437/2009 Z.z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov, ale pri vzdelaní uvedenom v tomto bode sa naozaj na výkon činnosti špeciálneho pedagóga vyžaduje aj splnenie osobitnej kvalifikačnej požiadavky – najmenej päť rokov praxe v oblasti špeciálnopedagogického poradenstva alebo výchovy a vzdelávania detí a žiakov so špeciálnymi výchovno-vzdelávacími potrebami. Žiaľ, právne predpisy v tejto oblasti sú v súčasnosti takto nastavené a do platovej triedy 10 by ste sa mali zaradiť po splnení osobitnej kvalifikačnej požiadavky (najmenej 5 rokov praxe).
Odborní zamestnanci 08. 10. 2010 11:21:52
prosím o radu vo veci zaradenia do kariérového stupňa - špeciálny pedagóg v CŠPP.
Mám absolvované rozširujúce štúdium špeciálnej pedagogiky na PF UK v odbore Špeciálna pedagogika (poradenstvo) podľa vyhlášky MŠ SR č. 42/1996 Z. z. z 26. januára 1996 o ďalšom vzdelávaní pedagogických pracovníkov.
Na vysvedčení sa uvádza: Menovaný(á) získal(a) rozširujúcim štúdiom špeciálnej pedagogiky spôsobilosť pre vykonávanie odborných činností špeciálnopedagogického poradenstva v zariadeniach špeciálnopedagogického poradenstva... (V Bratislave dňa 17. 09. 2009).
Momentálne pracujem na spojenej škole v CŠPP a tu je problém so zaradením, nakoľko mám 3-ročnú prax. Otázka znie: Získaním uvedenej spôsobilosti splnil absolvent kvalifikačný predpoklad špeciálneho pedagóga ako odborného zamestnanca CŠPP, konkrétne podľa bodu 11, kde sa nevyžaduje aj splnenie osobitej kvalifikačnej podmienky (5 rokov praxe)?
Resp., spýtam sa všeobecne, do akej platovej tarify patrím?
V prípade potreby informácie doplním.
Vopred úprimná vďaka za odpoveď!
S pozdravom Župinová L.
09. 10. 2010 16:31:53
Kvalifikačné predpoklady pre špeciálneho pedagóga sú uvedené v druhom diely v časti II. vyhlášky Ministerstva školstva SR č. 437/2009 Z.z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov. Podľa tejto vyhlášky spĺňate kvalifikačný predpoklad pre špeciálneho pedagóga a pre odbor uvedený v odseku 11 (špeciálna pedagogika – poradenstvo) sa nevyžaduje splnenie osobitnej kvalifikačnej požiadavky – najmenej päť rokov praxe v oblasti špeciálnopedagogického poradenstva alebo výchovy a vzdelávania detí a žiakov so špeciálnymi výchovno-vzdelávacími potrebami. Podľa hore uvedeného som toho názoru, že patríte do platovej triedy 10 (za predpokladu, že nemáte atestáciu, resp. po starom kvalifikačnú skúšku).
Zaraďovanie odborných zamestnancov do platových tried vychádza z tejto tabuľky – stupeň vzdelania, kariérový stupeň a platová trieda
Odborným zamestnancom škôl, školských zariadení, centier pedagogicko-psychologického poradenstva a prevencie a centier špeciálno-pedagogického poradenstva sa určuje platová tarifa z pracovnej triedy dva.
Zároveň by som Vás ešte upozornil na § 61 (Prechodné ustanovenia) zákona č. 317/2009 Z.z. o pedagogických zamestnancoch a odborných zamestnancoch a o zmene a doplnení niektorých zákonov, kde sa v odseku 9 píše: pedagogický zamestnanec alebo odborný zamestnanec, ktorý uzatvoril pracovný pomer na výkon pedagogickej činnosti alebo odbornej činnosti najneskôr 30. júna 2009, okrem pedagogického zamestnanca a odborného zamestnanca podľa odsekov 7 a 8, sa od 1. novembra 2009 zaradí do kariérového stupňa samostatný pedagogický zamestnanec alebo samostatný odborný zamestnanec.
Dúfam, že Vám uvedené informácie aspoň trošku pomôžu, prajem Vám všetko dobré.
Učiteľstvo 1.stupňa
Školstvo 04. 10. 2010 13:41:33
Skončila mi materská dovolenka (MD).
Mám ukončené vysokoškolské vzdelanie II.stupňa(Mgr.),na Katolíckej univerzite odbor:Učiteľstvo všeobecno-vzdelávacích predmetov: Náboženská a Etická výchova.Môžem sa so svojím vzdelaním uchádzať o miesto učiteľa 1.-4.ročníka? Veľmi by som chcela učiť začinajúcich školáčikov. Ak áno, v akej platovej triede by som bola? Pred MD som pracovala iba jeden školský rok v školstve, ako učiteľ Náboženskej výchovy a Geografie. Ďakujem za odpoveď.
05. 10. 2010 07:11:38
Príjemný dobrý deň pani Popovičová,
Kvalifikačné predpoklady pre učiteľa prvého stupňa základnej školy sú uvedené v časti III. vyhlášky Ministerstva školstva SR č. 437/2009 Z.z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov. Z uvedeného zoznamu mi nie je celkom zrejmé, či absolvovaním Vami uvedeného odboru spĺňate kvalifikačné predpoklady pre učiteľa prvého stupňa základnej školy. Každopádne v § 6 ods. 1 zákona č. 317/2009 Z.z. o pedagogických zamestnancoch a odborných zamestnancoch a o zmene a doplnení niektorých zákonov sa píše: predpoklady na výkon pedagogickej činnosti a na výkon odbornej činnosti sú:
V § 7 (kvalifikačné predpoklady) zákona č. 317/2009 Z.z. sa v ods. 1 píše: kvalifikačným predpokladom na výkon pedagogickej činnosti a na výkon odbornej činnosti je
a) získanie profesijných kompetencií absolvovaním študijného programu alebo vzdelávacieho programu v požadovanom študijnom odbore poskytujúcom požadovaný stupeň vzdelania. V odseku 2 sa píše: požadovaným stupňom vzdelania pre učiteľa podľa § 13 písm. b), c), d), f) a g) a pre odborného zamestnanca je najmenej vysokoškolské vzdelanie druhého stupňa.
V § 8 tohto zákona sa v ods. 1 píše: pedagogický zamestnanec, ktorý získal vzdelanie absolvovaním študijného programu alebo vzdelávacieho programu v inom ako požadovanom študijnom odbore na výkon pedagogickej činnosti, doplní si kvalifikačný predpoklad pre príslušnú kategóriu a podkategóriu pedagogického zamestnanca získaním vzdelania v oblasti pedagogiky, psychológie a didaktiky vyučovacích predmetov alebo didaktiky odborného výcviku (pedagogická spôsobilosť). Vzdelávanie na doplnenie kvalifikačných predpokladov podľa hore uvedeného v rozsahu najmenej 200 vyučovacích hodín poskytujú pedagogickým zamestnancom vysoké školy podľa osobitného predpisu.
Zaraďovanie pedagogických zamestnancov do kariérového stupňa upravuje § 27 zákona č. 317/2009 Z.z.
Dúfam, že Vam hore uvedené informácie aspoň trošku pomohli.
Školstvo 30. 09. 2010 13:33:34
dovoľujem si Vás požiadať o posúdenie spĺňania kvalifikačných požiadaviek vzdelania a o vyjadrenie správneho zaradenia do platovej triedy, nakoľko podľa vyjadrenia zamestnanca personálneho oddelenia by som mala byť zaradená do 9. platovej triedy.
Od 25.08.1990 pracujem v Spojenej škole, ktorá má dve organizačné zložky: Špeciálna základná škola a Odborné učilište.
V roku 1982 som ukončila Vysokú školu dopravy a spojov Žilina.
Ako pedagogický pracovník som 27.06.1996 ukončila na Univerzite P.J. Šafárika na Pedagogickej fakulte doplňujúce pedagogické štúdium na didaktiku učebných predmetov a získala Vysvedčenie o pedagogickej spôsobilosti.
Dňa 28.09. 2004 som ukončila na Univerzite Komenského Bratislava, Fakulta pedagogická
rozširujúce štúdium špeciálnej pedagogiky pre učiteľov v odbore Učiteľstvo pre špeciálne školy v špecializácii: pedagogika mentálne postihnutých pre 1. – 9.ročník ŠZŠ a získala spôsobilosť na vyučovanie a výchovnú činnosť v školách a zariadeniach pre mentálne postihnutých, v špeciálnych triedach základných škôl a pre individuálne integrovaných žiakov so špeciálnymi výchovno-vzdelávacími potrebami.
V období od 01.09.2002 do 30.06.2010 som vykonávala funkciu zástupkyne riaditeľa školy. Absolvovala som prípravu vedúcich pedagogických pracovníkov , získala som osvedčenie na Metodicko-pedagogickom centre v Prešove 16.10. 2007 a bola som zaradená v 11.platovej triede.
Od 1.07. 2010 zmenou dojednaných pracovných podmienok som bola zaradená, ako učiteľka uvedenej organizačnej zložky ŠZŠ podľa § 27 resp. § 32 zákona č. 317/2009 Z.z. o pedagogických zamestnancoch a odborných zamestnancoch do kariérového stupňa pedagogický zamestnanec s I. atestáciou. V súlade s uvedením zaradením podľa zákona č. 553/2003 Z.z. a nariadenia vlády SR č. 341/2004 Z.z. som zaradená do 1. platovej triedy a 2. pracovnej triedy, v platovej triede 11.
Ako pedagogický pracovník pôsobím 24 rokov vo výchovno-vzdelávacom procese, z toho 8 rokov som pôsobila ako zástupkyňa riaditeľa školy, 4 roky, ako výchovná poradkyňa a dosiahla som vek 52 rokov.
17. 10. 2010 19:55:47
Ospravedlňujem sa Vám, stále sa mi nepodarilo získať vyjadrenie odborníkov z MŠVVaŠ SR. Zároveň by som Vás pre potreby presnej odpovede požiadal ešte o doplnenie dvoch vecí. Pre akú kategóriu, resp. podkategóriu pedagogického zamestnanca potrebujete posúdiť Vaše zaradenie do platovej triedy a aký stupeň vzdelania ste dosiahli v riadnom školskom vzdelávaní a v akom odbore. Ďakujem.

References: § 61
 § 49
 § 49
 § 61
 § 6
 § 7
 § 13
 § 8
 § 27
 § 27
 § 32